ཏང་གི་གཞི་རིམ་རྩ་འཛུགས་ནི་ཏང་གི་ལས་དོན་ཡོངས་རྫོགས་དང་དམག་འཐབ་ནུས་པའི་རྨང་གཞི་ཡིན་པས་དུས་དང་གནས་ཚུལ་གང་རུང་ཞིག་གི་འོག་ཏུའང་ཏང་གི་གཞི་རིམ་རྩ་འཛུགས་འཛུགས་སྐྱོང་ལ་དམ་འཛིན་བྱ་རྒྱུར་སྐད་ཅིག་ཙམ་ཡང་ལྷོད་གཡེང་གཏོང་མི་རུང་།རང་ལྗོངས་ཀྱི་དཔལ་འབྱོར་དང་སྤྱི་ཚོགས་འཕེལ་རྒྱས་ཀྱི་སྤྱི་ཡོངས་ལ་ཞབས་འདེགས་ཞུ་བ་དང་སློབ་གསོའི་བྱ་གཞག་ཚན་རིག་དང་མཐུན་པའི་ངང་འཕེལ་རྒྱས་འགྲོ་རྒྱུར་སྐུལ་འདེད་གཏོང་བར་དམ་པོར་དམིགས་པ་དང་།ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་བྱ་གཞག་གི་འཛུགས་སྐྲུན་པ་དང་ཤུལ་འཛིན་པ་གསོ་སྐྱོང་བྱ་རྒྱུར་དམིགས་པ།ཏང་ཨུད་ཀྱི་འགོ་ཁྲིད་འོག་གི་སློབ་སྤྱིའི་འགན་འཁུར་ལམ་ལུགས་ལག་བསྟར་ཡག་པོ་བྱ་རྒྱུར་དམིགས་པ།གཞི་རིམ་ལ་དམ་འཛིན་ཡག་པོ་དང་རྨང་གཞི་བརྟན་དུ་གཏོང་རྒྱུར་དམིགས་པ་བཅས་བྱས་ཏེ་སློབ་གསོའི་འཕེལ་ཕྱོགས་དང་རང་རྟོགས་ངང་འཚམ་པར་བྱེད་པ་དང་།དཔེ་ཁྲིད་མི་སྐྱོང་གི་ཆོས་ཉིད་ལ་བརྩི་སྲུང་དང་སློབ་མའི་འཚར་ལོངས་ཀྱི་ཆོས་ཉིད་ལ་བརྩི་སྲུང་།སྒྲིག་སྲོལ་ལམ་སྲོལ་ཟམ་མི་ཆད་པར་གསར་གཏོད།ལས་དོན་སྒྲུབ་སྟངས་ལེགས་གཏོང་བཅས་བྱས་ཏེ་རིམ་ཁག་ཏང་རྩ་འཛུགས་དེ་ཉིད་དགེ་སློབ་ཀྱི་སྙིང་ཉེ་ཤོས་དང་བློས་འཁེལ་ཤོས་ཀྱི་རྩ་འཛུགས་ཀྱི་རྟེན་ས་ཞིག་ཏུ་བསྐྲུན་པ་དང་།དཔེ་ཁྲིད་མི་སྐྱོང་དང་།མི་རིགས་མཐུན་སྒྲིལ།ཁ་ཕྲལ་ལ་ངོ་རྒོལ་བཅས་ཀྱི་སློབ་གྲྭའི་སྲ་ཞིང་བརྟན་པའི་དམག་འཐབ་མཁར་རྫོང་ཞིག་ཏུ་བསྐྲུན་ནས་སློབ་གྲྭའི་གཞི་རིམ་ཏང་རྩ་འཛུགས་དང་ཏང་ཡོན་ལ་སྔར་བས་གསོན་ཤུགས་ལྡན་པ་དང་ནམ་ཡང་སྔོན་ཐོན་རང་བཞིན་དང་དྭངས་གཙང་རང་བཞིན་ལྡན་པ་བྱས་ནས།རྒྱ་ཆེའི་དགེ་སློབ་ཏང་རྩ་འཛུགས་ཀྱི་མཐའ་འཁོར་དུ་མཐུན་སྒྲིལ་དམ་ཟབ་དང་གོང་བུར་སྒྲིལ་ཐུབ་པ་བྱེད་དགོས།